V ankete denníka Postoj viacerí slovenskí konzervatívci povedali, že ak by boli americkými občanmi, volili by Donalda Trumpa. Medzi inými Milan Krajniak, František Mikloško, Vladimír Palko či Peter Osuský. Dôvody sú pochopiteľné: ide im o obranu konzervatívnych hodnôt pred "neomarxistami", ktorých reprezentuje Joe Biden (Palko).
Ich odpovede nie sú prekvapivé a za normálnych okolností by boli hodné uznania pre jasnosť a nemennosť postojov. Okolnosti však normálne nie sú.
Trump neuznáva demokraciu ako politický systém stojaci nad hodnotami, ktoré reprezentuje práve on. Z toho plynie otázka, či si aj slovenskí konzervatívci myslia, že hodnoty, ku ktorým sa hlásia, sú demokracii nadradené.